text: Nu presses benzinprisen også i Sønderborg
  29 april 2010 kl. 15.16
  De store benzinselskaber fik i dag travlt med at nedsætte benzinpriserne i Sønderborg.
  Haahr Benzin åbnede en tankstation i byen ved Bilka, og Vejle-selskabet lagde ud med at sænke benzinprisen med over en krone pr. liter.
  Haahr Benzin ligger typisk 70 til 90 øre under de store selskabers listepris, og prisen ændres ikke fra time til time, men fastsættes dagligt.
  Selskabet er i fuld gang med at opbygge et net af tankstationer i Syd- og Sønderjylland, og det presser konkurrenterne i lokalområderne til at gå 60 til 80 øre ned i pris pr. liter.
  